**Kommentarer til Driftsbudsjett (1A og 1B) 2015 – Mortenstua Skole.**

Rektors forsalg til vedtak 08.10.14: « Styret tilrår representantskapet å fastsette budsjettrammene for 2015 til budsjett 2014 pluss forventet lønnsvekst og prisvekst for 2015. Budsjettrammene må ta hensyn til skolens varierende elevtall.

Forutsetninger for budsjettering på Mortenstua skole:

* Skoleår og budsjettår følger ikke hverandre.
* Eventuelle endringer i elevtall fra 1.8 kan føre til usikkerhetsfaktorer vedrørende budsjettering.
* Eventuell økning i timetall, endringer i enkeltvedtak eller nye bestemmelser fra sentralt hold skjer fra 1.8.2015.
* Elevene er svært ressurs krevende (en ny elev utløser ca. 1/3 lærer, ¼ miljøterapeut og ¼ assistent og utløser store utslag personalmessig og dermed kostnadsmessig.
* Elevtallet har økt hvert år de siste årene – i 2015 er det 6 elever som avslutter grunnskolen.
* Det er samarbeid rundt flere elever i eierkommunene, for tidlig å si om det resulterer i søknad om skoleplass. Det er lagt inn 2 nye elever fra 1.8.2015 i budsjettet.
* Opplæringstilbudet og SFO-tilbudet gis etter enkeltvedtak i hjemkommunene. Dette gir kommunene mulighet til å regulere tilbudet, men når enkeltvedtaket er fattet, må skolen benytte ressursene slik de er vedtatt for den enkelte elev, som vil si fram til 1.8 2015.
* Mer enn 90% av skolens utgifter er knyttet til lønn.
* Store økte kostnader på leie av lokaler, grunnet revidering av leieavtale og leie i «nytt» skolebygg.

Lønnsregulativ for 1.8.14 er lagt til grunn for beregning av lønnsutgiftene, i tillegg er det beregnet 2,2 % lønnsvekst fra 1.5.2015. Avsetningene til pensjon er satt til 20 % av pensjonsgivende lønn KLP, og 16,5 % SPK.

Kommunene har vedtatt ressursene til opplæringstilbudet i skole og SFO til 38 elever for våren 2015. Dette danner grunnlaget for budsjettet for de første 7 månedene. For høsthalvåret er budsjettet satt opp ut i fra de elevene vi regner som sikkert skal gå på Mortenstua skole, i tillegg tatt høyde for 2 nye elever fra høsten – 15. Beregningsgrunnlaget de siste 5 månedene er da ut i fra 34 elever. Bruken og omfanget av SFO for høsthalvåret bygger på erfaringene fra vår-halvåret og forventet elevgruppe. Skole dekker noe av SFO-kostnadene.

Elevprisen for opplæringstilbudet 2015 økes med 9 %, tilsvarende 9 % på SFO. Grunnbeløpet økes tilsvarende. Andre kommuner som ikke er en del av den interkommunale driften er påberopt en tilleggspris på 20% av grunnbeløpet, og det gjelder tre kommuner.

Med fratrekk av forutsigbar inntekt (Andre ikke-eiere, kjøp av veiledning, moms, renter) må elevprisen balansere utgiftsiden – daglig drift –derfor økning på 9 %. Forklaring på dette ligger i kommentarer knyttet til budsjett Skole og SFO i dette dokumentet.

I overkant av 90 % av skolens utgifter i budsjettet er lønnsmidler, og skolen er bemannet ut i fra enkeltvedtakene til elevene. Kommunene har fattet enkeltvedtak for elevene som er førende for de 7 første månedene. Vedtakene er førende for ressursbruk og dermed også kostnader tilknyttet dette. Ressursene og vedtakene fattes etter sakkyndig anbefaling og uttalelser fra kommunenes PP-tjeneste.

Det er viktig å vite at retten til spesialundervisning og likeverdighetsprinsippet i skolen må styres ut i fra retten til opplæring og elevenes behov, og ikke etter skolens økonomi.

De resterende ca. 10 % av budsjettet 2015 dekker driftsutgifter, som husleie, strøm, inventar og utstyr, skolemateriell etc. Rektor har lagt seg på en nøktern linje. Budsjett er avhengig av at inntektene pr. elev balanserer med utgiftene pr. elev og dets merkostnader.

Budsjettet er fordelt 80 % SKOLE og 20% SFO

Budsjettet viser merforbruk på SFO-delen og mindreforbruk på SKOLE-delen. Det betyr at skole-delen er med på å dekke kostnader knyttet til SFO.

**Kommentarer til Budsjett SKOLE**

**Utgifter:**

Fast lønn: Bygger på lønnsberegning 1.8.2014 og forventet lønnsvekst.

For lærerpersonalet bygger det i tillegg på lokale arbeidstidsavtaler. Assistenter lønnes 80% av samlet lønnsutgifter fra skoledelen og miljøterapeuter lønnes 85%. Tjenestetelefon for rektor, ass.rektor og gruppeledere, styrehonorar, møtegodtgjørelse og arbeidstøy ligger også her.

Vikarutgifter: Bygger på lønnsberegning 1.8.2014 og forventet lønnsvekst.

Det er behov for vikar ved sykdom, ferieavvikling, møtevirksomhet, kurs og ekstrahjelp ved

opplæring og oppstart høst. I tillegg er det godtgjøring av ubekvem arbeidstid og klesgodtgjørelse. Lagt inn noe lavere kostnadsramme enn budsjett 2014 grunnet færre elever.

**Lønn og sosiale utgifter: Kr. 25.697.000**

Driftsutgifter på skole-delen har økt med nesten det dobbelte jfr. 2014 grunnet økt husleie, kjøp

av renhold og økte kostnader i forbindelse med å være på lokalisert i 3 bygg.

**Samlede driftsutgifter: Kr. 3.452.000**

**Samlet utgifter for skole: Kr. 29.149.000**

**Inntekter:**

**Refusjon fra Andre : Kr: 2.652.000**

3 kommuner (Sarpsborg, Fredrikstad og Hobøl) kjøper elevplasser mot kostnad elevpris + 20% av kommunenes grunnbeløp, en av elevene avslutter skolegangen vår-15.

**Refusjon fra IKS: Kr. 23.750.000**

Inngåtte avtaler Vår 2015 + 9 % økning = kr. 16.198.454,- (38 elever)

Forventet Høst 2015 + 9% økning = kr. 10.203.546,- (34 elever)

Inkludert i inngåtte avtaler ligger fysisk aktivitet og valgfag og eventuelle tilleggsressurser .

Elevpris andre 26/31 t/u kr. 696.070,-

Elevpris multifunksj.h. 26t/u kr. 741.342,-

Elevpris multifunksj.h. 31 t/u kr. 850.543,-

**Overføringer fra IKS: Kr. 2.640.000**

Andel skole-grunnbeløp + veiledning kr. 2.640.000

Grunnbeløpet (kr. 3.150.000) beregnes ut fra 10 % av nettoutgifter (kr. 35.000.000) på budsjettet. Fratrekk er refusjon fra andre kommuner, moms, sykepenger og evt. bruk av skolens fond.

Skolen selger 170 t. veiledning a pris kr.700,- = kr. 119.000 i 2015.

**Driftsinntekter: Kr. 29.834.000**

(inkl. moms kr. 135.000 + ref.sykep kr.657.000)

**Andre inntekter**:

Renter er beregnet ut fra anslagsvis regnskap 2014, og budsjett/regnskap for de siste årene. Det er lagt inn kr.250.000.

**Kommentarer til Budsjett SFO**

**Utgifter:**

Fast lønn: Bygger på lønnsramme fra 1.8.2014 og forventet lønnsvekst.

Dette er beregnet ut i fra at en fordelingsnøkkel 15% av lønnsutgiftene til miljøterapeuter og 20% av lønnsutgiftene til assistenter. Personalbehovet vår 2015 er kjent, behovet høst 2015 er ukjent, men lagt inn med færre ressurser enn vår 2015 da skolen forventer noe nedgang i elevtall med behov for SFO og dermed mindre behov for ansatte. Det er et økende behov for tilsyn mellom kl. 08.00 – 08.45 da elevene ikke har definert SFO-plass, men blir levert av bussene til ulike tider i samme tidsrom. Med drift av tilsyn/SFO på 3 hus, krever dette 6 ansatte.

Vikarutgifter: Bygger på lønnsberegning 1.8.2014 og forventet lønnsvekst.

Det er behov for vikar ved sykdom, ferieavvikling, møtevirksomhet, kurs og ekstrahjelp

ved opplæring og oppstart høst. Noe lavere kostnadsramme enn budsjett 2014.

**Lønn og sosiale utgifter : Kr. 4.239.000**

Driftsutgifter bygger på sammenliknbare tall fra regnskap 2013 og budsjett 2014 med en økning på nesten det dobbelte grunnet økte kostnader husleie, renhold og drift i 3 lokaler.

**Samlet Driftsutgifter SFO: Kr. 638.000**

**Samlet utgifter SFO: Kr. 4.877.000**

**Inntekter:**

**Refusjon fra andre: Kr. 153.000**

3 kommuner (Sarpsborg, Fredrikstad og Hobøl) kjøper SFO-plasser. De betaler samme pris som eierkommunene / IKS. En av elevene avslutter skolegangen vår-15 og også sitt SFO-tilbud.

**Refusjon fra IKS: Kr. 2.980.000**

Det legges på 9 % på elevpris SFO 2015 til kr 208.680,- for 100 % plass.

De fleste elevene har mellom 40 – 80% plass og behovet for våren er kjent. Det er budsjettert med noe redusert behov for høst 2015.

**Overføringer fra IKS: Kr. 630.000**

Andel sfo - grunnbeløp, kr. 630.000.

Grunnbeløpet (kr. 3.150.000) beregnes ut fra 10 % av nettoutgifter (kr. 35.000.000) på budsjettet. Fratrekk er refusjon fra andre kommuner, moms, sykepenger og evt. bruk av skolens fond.

**Matpenger foreldrebetaling: Kr. 50.000**

Det tas kr. 13,- om dager for matpenger – beregnes 20 dager v/100% plass.

**Andre inntekter: Kr. 129.000**

Ref. sykepenger inkl. ferieavsetning kr. 110.000 + moms 19.000

**Samlet driftsinntekter: Kr. 3.942.000**

**Kommentarer til samlet budsjett MORTENSTUA Skole.**

**Utgifter:**

Lønn og sosiale utgifter: Kr. 29.936.000

Driftsutgifter: Kr. 4.090.000

**Samlede driftsutgifter: Kr. 34.026.000**

**Inntekter:**

Refusjon fra Andre : Kr: 2.805.000

Matpenger: Kr. 50.000

Refusjon fra IKS: Kr. 26.730.000

Overføringer fra IKS: Kr. 3.270.000

Sykelønnref., moms kr. 921.000

Driftsinntekter: Kr. 33.776.000

Renter: Kr. 250.000

**Samlede driftsinntekter Kr. 34.026.000**

Resultat: Kr. 0